CELEX: 32008D0941
Language: fi
Date: 2008-12-08 00:00:00
Title: 2008/941/EY: Komission päätös, tehty 8 päivänä joulukuuta 2008 , eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (tiedoksiannettu numerolla K(2008) 7803) (ETA:n kannalta merkityksellinen teksti)

13.12.2008   
            
            
               FI
            
            
               Euroopan unionin virallinen lehti
            
            
               L 335/91
            
         
      KOMISSION PÄÄTÖS,
   tehty 8 päivänä joulukuuta 2008,
   eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2008) 7803)
   (ETA:n kannalta merkityksellinen teksti)
   (2008/941/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
            
         
               (2)
            
            
               Komission asetuksissa (EY) N:o 1112/2002 (2) ja (EY) N:o 2229/2004 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Tämän päätöksen liitteeseen lisätyt aineet sisältyvät kyseiseen luetteloon.
            
         
               (3)
            
            
               Kyseiset ilmoittajat peruuttivat kyseisten aineiden lisäämisestä luetteloon tekemänsä ilmoituksen vapaaehtoisesti asetuksen (EY) N:o 2229/2004 24 e artiklan mukaisesti kahden kuukauden kuluessa arviointikertomusluonnoksen vastaanottopäivästä.
            
         
               (4)
            
            
               Komissio on tutkinut arviointikertomusluonnokset, esittelevien jäsenvaltioiden suositukset sekä muiden jäsenvaltioiden huomautukset ja tullut siihen johtopäätökseen, että 24 b ja 24 f artiklaa ei sovelleta. Sen vuoksi sovelletaan 24 e artiklaa.
            
         
               (5)
            
            
               Tämän päätöksen liitteessä lueteltuja aineita ei sen vuoksi tulisi sisällyttää direktiivin 91/414/ETY liitteeseen I.
            
         
               (6)
            
            
               Koska näiden aineiden luetteloon sisällyttämättä jättäminen ei perustu selkeille viitteille haitallisista vaikutuksista asetuksen (EY) N:o 2229/2004 liitteen VII mukaisesti, jäsenvaltioilla olisi oltava mahdollisuus pitää luvat voimassa 31 päivään joulukuuta 2010 asetuksen (EY) N:o 2229/2004 25 artiklan 3 kohdan mukaisesti.
            
         
               (7)
            
            
               Jäsenvaltioiden myöntämä lisäaika luettelossa olevia aineita sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle olisi rajattava 12 kuukauteen, jotta nykyisiä varastoja voitaisiin käyttää vielä yhtenä kasvukautena.
            
         
               (8)
            
            
               Tällä päätöksellä ei rajoiteta mahdollisuutta esittää direktiivin 91/414/EY 6 artiklan 2 kohdan sekä yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (4) mukainen uusi hakemus mainitun asetuksen 13–22 artiklassa säädetyn nopeutetun menettelyn mukaisesti.
            
         
               (9)
            
            
               Asetuksen (EY) N:o 33/2008 13–22 artiklassa säädetään tällaista uutta hakemusta koskevasta nopeutetusta menettelystä. Kyseisen menettelyn mukaisesti ilmoittaja, jonka esittämää tehoainetta ei ole sen tekemän peruutuksen takia sisällytetty liitteeseen, voi tehdä asetuksessa (EY) N:o 33/2008 vahvistetun nopeutetun menettelyn mukaisesti uuden hakemuksen. Kun ilmoittaja toimittaa uuden hakemuksen tämän menettelyn mukaisesti, se saa toimittaa vain lisätiedot, joita tarvitaan niiden kysymysten käsittelemiseksi, joista riskinarvioinnissa todettiin tarvittavan lisätietoa. Ilmoittaja on saanut arviointikertomusluonnoksen, jossa kyseiset tiedot määritellään.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä lueteltuja aineita ei tule sisällyttää tehoaineina direktiivin 91/414/ETY liitteeseen I.
   2 artikla
   Jäsenvaltioiden on peruutettava yhtä tai useampaa liitteessä lueteltua ainetta sisältävien kasvinsuojeluaineiden luvat viimeistään 31 päivänä joulukuuta 2010.
   3 artikla
   Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämä lisäaika päättyy viimeistään 31 päivänä joulukuuta 2011.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä joulukuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 168, 27.6.2002, s. 14.
   
      (3)  EUVL L 379, 24.12.2004, s. 13.
   
      (4)  EUVL L 15, 18.1.2008, s. 5.
   
      LIITE
      LUETTELO 1 ARTIKLASSA TARKOITETUISTA TEHOAINEISTA
      
                  Tehoaine
               
               
                  Arviointikertomusluonnos toimitettu ilmoittajalle
               
            
                  1-dekanoli
               
               
                  7. huhtikuuta 2008
               
            
                  6-bentsyyliadeniini
               
               
                  25. helmikuuta 2008
               
            
                  Alumiinisulfaatti
               
               
                  31. maaliskuuta 2008
               
            
                  Atsadiraktiini
               
               
                  18. helmikuuta 2008
               
            
                  Bromadioloni
               
               
                  11. heinäkuuta 2008
               
            
                  Etoksikiini
               
               
                  13. maaliskuuta 2008
               
            
                  Rasva-alkoholit
               
               
                  3. huhtikuuta 2008
               
            
                  Indolyylietikkahappo
               
               
                  13. maaliskuuta 2008
               
            
                  Indolyylivoihappo
               
               
                  13. maaliskuuta 2008
               
            
                  Rikkikalkki
               
               
                  31. maaliskuuta 2008
               
            
                  Naftyylietikkahappo
               
               
                  3. maaliskuuta 2008
               
            
                  1-naftyyliasetamidi
               
               
                  3. maaliskuuta 2008
               
            
                  Propisokloori
               
               
                  16. toukokuuta 2008
               
            
                  Kvassia
               
               
                  17. maaliskuuta 2008
               
            
                  Sinkkifosfidi
               
               
                  11. heinäkuuta 2008